Een vasgekeerde myner geredEen myner is uit ŉ tonnel wat Dinsdag by ŉ diamantmyn naby Kleinzee inmekaargeval het, gered. Kaptein Cherelle Ehlers van die Noord-Kaapse polisie het gesê hulle het pas inligting ontvang dat die persoon gered is. “Die persoon word vir skok en ligte beserings behandel,” het sy gesê. Ehlers het vroeër bevestig dat 19 onwettige myners ondergronds vasgeval het, maar dat reddingswerkers met hulle in verbinding is. Hul toestand is tans onbekend. ŉ Tonnel wat nie meer in gebruik is nie, het inmekaargestort en die mans ondergrond vasgekeer. Die mans het glo onwettig diamante gemyn. Drie van die 11 mans wat vroeër uit die ineenstorting ontsnap het word by ŉ hospitaal in Springbok behandel. Lees die oorspronklike berig hier.